สวัสดีค่ะ พอดีมีคำถามค่ะและกังวลมาก ได้ไผตาวจการตังตรรภและพบว่ามีการตั้งครรภ์และได้ไปพบแพทย์แล้ว (ปจด.มาล่าสุด 12 มิ.ย.62) แต่เป็นคนประจำเดือนมาไม่สม่ำเสมอบางที่เดือนเเยวสองครั้ง บางทีสองเดือนค่ะ ตอนไปพบแพทย์ แพทย์คำนวนอายุครรภ์ให้ 6 สัปดาห์(โต 0.75) เห็นแค่ว่ามีการตั้งครรภ์ในมดลูก แล้วนัดอีก3สัปดาห์ นัดอีกครั้ง แต่เมื่อผ่านมา 2 สัปดาห์ มีเลือดออกสีน้ำตาล จึงไปได้รีบไปพบแพทย์ คุณจึงตรวจ ทั้งภายใน พบว่ามีเลือดออกจริง แต่ปากมดลูกปิดสนิท และตรวจผ่านช่องคลอดพบถุงการตั้งครรภ์ของตัวอ่อน แต่ยังไม่พบตัวอ่อน (โต 1.5)ค่ะ ตอนนี้เครียดและกังวลมากคะ นัดอีก2สัปดาห์คะ
สวัสดีค่ะ โดยปกติแล้วอายุครรภ์ที่ 8 สัปดาห์เป็นต้นไป จะเริ่มเห็นทารกเป็นรูปร่างที่ชัดเจน มีส่วนศีรษะ ลำตัว และแขนขา และการเต้นของหัวใจ แต่อย่างไรก็ตามอาจแตกต่างไปได้ เช่นอาจนับอายุครรภ์ผิด ทำให้ยังไม่เห็นตัวทารก หรือมีการแท้ง หรือเป็นการตั้งครรภ์แบบไม่มีตัวเด็กที่เรียกว่าท้องลม หรือเป็นการตั้งครรภ์นอกมดลูกการมีเลือดออกผิดปกติทางช่องคลอดอาจเป็นสัญญาณของภาวะแทรกซ้อนของการตั้งครรภ์เช่นแท้งคุกคาม แท้งจริง หรือท้องนอกมดลูก หากปากมดลูกยังปิดอยู่ อาจเป็นแค่แท้งคุกคาม คือยังตั้งครรภ์ต่อไปได้ แพทย์อาจจะนัดกลับไปติดตามอาการว่าจะเริ่มเห็นตัวอ่อนหลังเวลาผ่านไปหรือไม่ และอาจติดตามผลเลือดร่วมด้วยแนะนำไปพบแพทย์ตามนัด ไม่ซื้อยาใดๆมารับประทานเอง หากในระหว่างนี้มีเลือดออกมาทางช่องคลอด ปวดหน่วงท้องน้อยมาก ให้กลับไปพบแพทย์ก่อน